নারকেলডাঙা বস্তিতে বিধ্বংসী আগুন, ভস্মীভূত ৩০ বেশি ঘর

কলকাতা: নারকেলডাঙা বস্তিতে (Narkeldanga Fire) বিধ্বংসী আগুন (Fire)। দাউ দাউ করে জ্বলছে গোটা বস্তি। আগুনের লেলিহান শিখার তীব্রতা এতটা যে দূর থেকে দেখা যাচ্ছে। কালো ধোঁয়ায় ঢেকেছে গোটা এলাকা।আগুনে সম্পূর্ণ ভস্মীভূত ৩০টিরও বেশি ঘর। ঘনবসতিপূর্ণ অঞ্চলে দ্রুত ছড়িয়ে পড়েছে আগুন। ঘটনাস্থলে দমকলের ১৬টি ইঞ্জিন। যুদ্ধকালীন তৎপরতায় আগুন নেভানোর কাজ করছে দমকল বাহিনী। যদিও এখনও পর্যন্ত আগুন নিয়ন্ত্রণে আসেনি বলে জানা যাচ্ছে।

আরও পড়ুন: আন্দোলনের নামে টাকা তুলেছেন? অনিকেত সহ সাত জুনিয়র ডাক্তারদের তলব পুলিশের

মহেশতলা, গড়িয়াহাট, ট্যাংরা, সেই রেশ কাটতে না কাটতে ফের নারকেলডাঙার রেলকোয়ার্টার বস্তিতে ভয়াবহ আগুন লাগল। স্থানীয় সূত্রে জানা যাচ্ছে, অত্যন্ত ঘনজনবসতিপূর্ণ অঞ্চল নারকেলডাঙ্গা বস্তি। শনিবার রাত ১০টা নাগাদ হঠাৎ আগুন লাগে খালপাড়ের ওই বস্তিতে। মুহূর্তের মধ্যে তা ছড়িয়ে পড়ে আশেপাশের বাড়িগুলিতে। আগুনে ভস্মীভূত ৩০টির বেশি বাড়ি। আগুনের প্রকোপ এতটাই বেশি ছিল যে রাস্তার পাশে থাকা একটি ট্রাক ও পিকআপ ভ্যানে আগুন ধরে যায়। খবর পেয়ে সঙ্গে সঙ্গে ঘটনাস্থলে যায় দমকলের ১৬ টি ইঞ্জিন। নতুন করে আশেপাশের বাড়িগুলিতে যাতে আগুন না লাগে তার জন্য তৎপর হন দমকল কর্মীরা। পাশাপাশি আগুন নেভাতে দমকলের সঙ্গে হাত লাগান স্থানীয় বাসিন্দারাও। প্রাথমিকভাবে জানা যাচ্ছে, বস্তির বেশিরভাগ ঝুপড়িতে প্রচুর পরিমাণে দাহ্য পদার্থ থাকার কারণে মুহূর্তের মধ্যে ভয়াবহ আকার নেয় আগুন। পরিস্থিতি সামাল দিতে কার্যত বেগ হয় দমকলকর্মীদের। প্রাথমিকভাবে অনুমান সিলিন্ডার বিস্ফোরণ থেকে এই ঘটনা ঘটেছে।

অন্য খবর দেখুন